02009860711970008 


12637 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 986 

7 Νοεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση της 215/8.5.96 κοινής 


υπουργικής απόφασης «Πλαίσιο εφαρμογής ίου 
προγράμματος ίΕΑϋΕΒ II στην Ελλάδα» . 1 

Καθορισμός και τρόπος είσπραξης υπέρ ΕΛΟΓ του 
ανταποδοτικού τέλους 1% από τις γαλακτο- 
βιομηχανίες/βιοτεχνίες . 2 

Τροποποίηση Κανονισμού εσωτερικής Υπηρεσίας του 
Πρωτοδικείου Κεφαλληνίας . 3 

Τροποποίηση Κανονισμού εσωτερικής Υπηρεσίας του 
Εφετείου Λάρισας . 4 

Κατάργηση του Αστυνομικού Σταθμού Ανωπόλεως της 
Αστυνομικής Διεύθυνσης Χανιών . 5 

Επέκταση της τοπικής αρμοδιότητας του Αστυνομικού 
Τμήματος Χώρας Σφακίων Αστυνομικής Διεύθυν¬ 
σης Χανιών. 6 

Ίδρυση και Λειτουργία Λέσχης του Τμήματος Δοκίμων 
Αστυφυλάκων Διδυμοτείχου. 7 

Τροποποίηση οργανισμού Εσωτερικής Υπηρεσίας Κοι¬ 
νότητας Σπαθαραίων Ν. Σάμου . 8 

Τροποποίηση συστατικής πράξης της Δημοτικής Επι¬ 
χείρησης Πολιτιστικής και Οικιστικής Ανάπτυξης 
Θήβας (ΔΕΠΟΑΘ). 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΚΟΥΡΗ Κωνσταντίνα του 
Σπυρίδωνος .10 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη ΜΠΡΑΖΙΩΤΗ Χριστίνα του Ιω¬ 
άννη .11 

Περιληπτικό ενημερωτικό έντυπο για τα Αμοιβαία Κε¬ 
φάλαια .12 


Διορθώσεις σφαλμάτων 

Διορθώσεις σφάλματος στη 2005011/796/0023/ 
23.1.97 απόφαση Υπουργού Οικονομικών .13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 351593/5867 (1) 

Τροποποίηση και συμπλήρωση της 215/8.5.96 κοινής 
υπουργικής απόφασης «Πλαίσιο εφαρμογής του προ¬ 
γράμματος ίΕΑϋΕΒ II στην Ελλάδα». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη τις διατάξεις: 

1. Του Ν. 1409/83, όπως τροποποιήθηκε με το Ν. 
2065/92 άρθρ. 39 παρ. 10. 

2. Του Ν. 2081/92, άρθρ. 28 παρ. δ. 

3. Του Ν. 2362/92. 

4. Του Π.Δ. 113/1992. 

5. Την αριθ. 215/8.5.96 κοινή υπουργική απόφαση με 
θέμα: «Πλαίσιο εφαρμογής του προγράμματος ίΕΑΟΕΒ II 
στην Ελλάδα». 

6. Την απόφαση 34001/9.10.96 του Υπουργού Εθνικής 
Οικονομίας περί καθορισμού αρμοδιοτήτων των Υφυ¬ 
πουργών Εθνικής Οικονομίας (ΦΕΚ 937/Β/96). 

7. Την αριθ. 1107147/1239/6Α/24.10.96 απόφαση του 
Πρωθυπουργού και του Υπουργού Οικονομικών για την ανά¬ 
θεση αρμοδιοτήτων στον Υφυπουργό Οικονομικών. 

8. Τις αποφάσεις της Εθνικής Επιτροπής Παρακολού¬ 
θησης του προγράμματος ίΕΑΟΕΒ II. 

9. Τα αριθ. 1045443/3833/0014/18.4.94, 1084472/ 
7452/1481 /1095326/8155/1672/0014/2.9.94 και 
1099284/4562/1413/0014/16.11.94 έγγραφα της 14ης 
Διεύθυνσης Φ.Π.Α. του Υπουργείου Οικονομικών, σύμ¬ 
φωνα με τα οποία οι Δικαιούχοι Φορείς της πρωτοβουλίας, 
για τις υπηρεσίες διαχείρισης του προγράμματος ίΕΑΟΕΒ 
II, που τους ανατίθενται από το Υπουργείο Γεωργίας, θεω¬ 
ρείται ότι ασκούν οικονομική δραστηριότητα και υπάγο¬ 
νται σε Φ.Π.Α. κατά το μέρος της δικής τους αμοιβής, η 
οποία συνίοταται στο σύνολο των επιχορηγούμενων από 
το πρόγραμμα λειτουργικών τους δαπανών, αποφασί¬ 
ζουμε τα ακόλουθα: 

Άρθρο 1 

Οι διατάξεις της αριθ. 215/8.5.96 κοινής υπουργικής 
απόφασης «Πλαίσιο εφαρμογής του προγράμματος ίΕΑ- 
ϋΕΒ II στην Ελλάδα» τροποποιούνται, αντικαθίστανται και 
συμπληρώνονται ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


α. Το πρώτο εδάφιο της παραγράφου 2 του άρθρου 3 
αντικαθίσταται ως εξής: 

«Η ίδια συμμετοχή των προγραμμάτων των Φορέων δε 
μπορεί να είναι μικρότερη του 30% του συνολικού εκτιμώ- 
μενου κόστους του προγράμματος ΕΕΑϋΕΡί II». 

β. Ο πίνακας της παραγράφου 3 του άρθρου 3, ως προς 
το μέτρο 1 του σκέλους Β' αντικαθίσταται και συμπληρώ¬ 
νεται ως εξής: 

Ενέργεια Επιχορή¬ 

γηση Ποοοστό ίδιας 
έως συμμετοχής 
τουλάχιστον 


Μέτρο 1: Τεχνική στήριξη 



(κατά μ.ο. κατά τη διάρκεια 



εφαρμογής) 

100% 

- 

Μελέτες 

60% 

40% 

Μηχανολογικός εξοπλισμός 

70% 

30% 


Τα ανωτέρω ποσοστά ισχύουν από την έναρξη του προ¬ 
γράμματος. 

γ. Η παράγραφος 2 του άρθρου 5 αντικαθίσταται ως 
εξής: 

«Ενστάσεις υποψηφίων τελικών επενδυτών, που έχουν 
έννομο συμφέρον, κατά της απόφασης του Φορέα μετά 
από την αξιολόγηση των προτάσεων, υποβάλλονται και 
εξετάζονται σε πρώτο βαθμό από τριμελή επιτροπή εν¬ 
στάσεων που συγκροτείται για το σκοπό αυτό σε κάθε νο¬ 
μαρχία (νομαρχιακή επιτροπή ενστάσεων - Ν.Ε.Ε.) με 
σύνθεση ανάλογη της επιτροπής που προβλέπεται στο 
άρθρο 7 της αριθ. 215/8.5.96 κοινής υπουργικής απόφα¬ 
σης και σε δεύτερο βαθμό από τριμελή επιτροπή που συ¬ 
γκροτείται οε περιφερειακό επίπεδο (περιφερειακή επι¬ 
τροπή ενστάσεων - Π.Ε.Ε.) με συμμετοχή εκπροσώπου 
του ενδιάμεσου φορέα. Οι επιτροπές ενστάσεων εξετά¬ 
ζουν την υπόθεση από πλευράς τόσο νομιμότητας, όσο 
και ουσίας και αποφαίνονται αιτιολογημένα για κάθε έν¬ 
σταση. Η υπογραφή συμβάσεων του Φορέα με τελικούς 
επενδυτές αναστέλλεται όσο χρόνο εκκρεμούν ενστάσεις 
ενώπιον των επιτροπών». 

δ. Μετά την παράγραφο 2 του άρθρου 5 προστίθεται 
νέα παράγραφος υπό τον αριθμό 3 ως εξής: 

«ί. Σε περίπτωση που η πρωτοβάθμια επιτροπή αποφαν- 
θεί ότι η ένσταση είναι βάσιμη και ότι η αξιολόγηση της 
πρότασης του ενιστάμενου, εξεταζόμενη είτε ανεξάρτητα 
είτε σε σύγκριση με προτάσεις άλλων υποψήφιων επεν¬ 
δυτών, πάσχει, ο Φορέας υποχρεούται να επανεξετάσει, 
υπό το φως των πορισμάτων της επιτροπής, την πρόταση 
του υποψήφιου επενδυτή και αποφασίζει εκ νέου αιτιολο¬ 
γημένα επ’ αυτής. Κατά της απόφασης αυτής του Φορέα ο 
ενιστάμενος ή άλλος υποψήφιος επενδυτής που έχει έν¬ 
νομο συμφέρον μπορεί να υποβάλλει ένσταση στη δευτε¬ 
ροβάθμια περιφερειακή επιτροπή της παραγράφου 2. 

ϋ. Σε περίπτωση που η πρωτοβάθμια επιτροπή αποφαν- 
θεί ότι η ένσταση ε'ιναι αβάσιμη, η απόφασή της επανεξε¬ 
τάζεται από την αρμόδια Π.Ε.Ε. μετά από αίτηση του ενι- 
σταμένου υποψήφιου επενδυτή». 

ε. Μετά την παράγραφο 3 του άρθρου 5 προστίθεται 
νέα παράγραφος υπό τον αριθμό 4 ως εξής: «ί. Μετά την 
έκδοση των αποφάσεων της Π.Ε.Ε. ο Φορέας, ως τελικός 
υπεύθυνος έναντι του ενδιάμεσου φορέα για την ένταξη 
των υποψηφίων στο πρόγραμμά του, επανεξετάζει, εφό¬ 


σον απαιτείται, την αξιολόγηση και λαμβάνει αιτιολογη¬ 
μένη απόφαση ως προς τους επενδυτές που εντάσσονται 
στο πρόγραμμά του και υπογράφουν σχετική σύμβαση». 

στ. Μετά την παράγραφο 4 του άρθρου 5 προστίθεται 
νέα παράγραφος υπό τον αριθμό 5 ως εξής: «Οι Φορείς, 
κατά των αποφάσεων των οποίων έχουν υποβληθεί ενστά¬ 
σεις, υποχρεούνται να διευκολύνουν τις επιτροπές ενστά¬ 
σεων στο έργο τους και να δίδουν σε αυτές κάθε απαραί¬ 
τητο στοιχείο σχετικά με την αξιολόγηση των προτάσεων 
των υποψήφιων επενδυτών». 

ζ. Στην παράγραφο 2 του άρθρου 7 προστίθεται νέο 
εδάφιο ως εξής: 

«Στις περιπτώσεις που οι υπηρεσίες της Νομαρχιακής 
Αυτοδιοίκησης δε διαθέτουν όλες ή ορισμένες από τις 
σχετικές ειδικότητες πανεπιστημιακής ή τεχνολογικής εκ¬ 
παίδευσης, η επιτροπή συγκροτείται αφού προηγουμένως 
ζητηθεί η έγκριση από τον Υπουργό Γεωργίας», 
η. Στο άρθρο 10 προστίθεται νέο εδάφιο ως εξής: 

«Με αποφάσεις του Υπουργού Γεωργίας συγκροτούνται 
ανά περιφέρεια επιτροπές παρακολούθησης του προ¬ 
γράμματος Ι_ΕΑϋΕΒ II συμβουλευτικού της εθνικής επι¬ 
τροπής χαρακτήρα (συμβουλευτικές περιφερειακές επι¬ 
τροπές παρακολούθησης)». 

θ. Το πρώτο εδάφιο της παραγράφου 3 του άρθρου 15 
αντικαθίσταται ως εξής: 

«Η επιχορήγηση καλύπτει, σύμφωνα με την Ε(95) 1311 
απόφαση της Επιτροπής Ε.Ε. δαπάνες που αποδεδειγ¬ 
μένα αντιστοιχούν σε δράσεις/έργα για τα οποία έχουν 
αναληφθεί υποχρεώσεις κατά τη χρονική περίοδο από 20 
Μαρίου 1995 έως 31 Δεκεμβρίου 1999». 

ί. Μετά την παράγραφο 3 του άρθρου 16 προστίθεται 
παράγραφος υπό τον αριθμό 4 που έχει ως εξής: 

«Εγκρίνεται από το Π.Δ.Ε. η διάθεση ποσού μέχρι 
2.500,00 εκ. δρχ., για την κάλυψη του Φ.Π.Α. των λει¬ 
τουργικών δαπανών των Δικαιούχων Φορέων που επιχο¬ 
ρηγούνται από το πρόγραμμα». 

Άρθρο 2 

Κατά τα λοιπά ισχύει, ως έχει, η αριθ. 215/8.5.96 κοινή 
υπουργική απόφαση. 

Η παρούσα να δημοσιευθεί στην Εφημερίδα της Κυβερ- 
νήσεως. 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΧΡ. ΠΑΧΤΑΣ ΝΙΚ. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 
-♦- 

Αριθ. 20381 (2) 

Καθορισμός και τρόπος είσπραξης υπέρ ΕΛΟΓ του αντα¬ 
ποδοτικού τέλους 1% από τις γαλακτο-βιομηχανίες/ 
βιοτεχνίες. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 94 του Ν. 2127/93 όπως 
τροποποιήθηκε από το άρθρο 3 του Ν. 2332/95. 

2. Την αριθ. 302050/27.2.96 απόφαση του Υπουργού 
Γ εωργίας «περί παραχώρησης των εργαστηρίων ελέγχου 
ποιότητας Γάλακτος στον ΕΛΟΓ». 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». , 

4. Τη γνώμη του Διοικητικού Συμβουλίου του ΕΛΟΓ που 
διατυπώθηκε στη συνεδρίασή του της 58ης/26.9.97. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Καθορίζουμε τη διαδικασία και τον τρόπο καταβολής εί¬ 
σπραξης και απόδοσης στον ΕΛ.Ο.Γ. ειδικής εισφοράς 
ένα τοις εκατό (1 %) επί της ανά κιλό τιμής του εισκομιζο- 
μένου αγελαδινού, πρόβειου και γιδινού γάλακτος στις 
βιομηχανίες, βιοτεχνίες. 

Υπόχρεοι: 

Υπόχρεοι καταβολής της παραπάνω εισφοράς είναι 
κατά 50% οι παραγωγοί και κατά 50% οι αγοραστές αγε¬ 
λαδινού, πρόβειου και γίδινου γάλακτος. Αποκλειστική ευ¬ 
θύνη για την είσπραξη και καταβολή της ειδικής εισφοράς 
είναι οι αγοραστές αγελαδινού, πρόβειου και γίδινου γάλα¬ 
κτος. Η ειδική εισφορά θα πρέπει να καταβάλλεται στον 
ΕΛΟΓ το ελάχιστον ένα μήνα μετά την τιμολόγηση αγοράς 
του γάλακτος, σε διαφορετική περίπτωση η οφειλή θα το¬ 
κίζεται με το επιτόκιο άυλων τίτλων του Δημοσίου, το 
οποίο θα ισχύει την ημερομηνία έκδοσης του τιμολογίου 
αγοράς. 

Διαδικασία έγκρισης/Αναγνώρισης των Αγοραστών αγε¬ 
λαδινού, πρόβειου και γίδινου γάλακτος. 

Κάθε αγοραστής αγελαδινού, πρόβειου και γίδινου γά¬ 
λακτος υποχρεούται να αναγνωρίσει την επιχείρησή του 
στον ΕΛΟΓ με την υποβολή των εξής δικαιολογητικών: 

1) Άδεια λειτουργίας της επιχείρησης. 

2) Εγγραφή στο Εμπορικό και Βιοτεχνικό Επιμελητήριο 
της Ελλάδας. 

3) Γνωστοποίηση των φορολογικών στοιχείων της επι¬ 
χείρησης (με ακριβές αντίγραφο εγγράφου της αντίστοι¬ 
χης ΔΟΥ, που ανήκει η επιχείρηση ή με υπεύθυνη δήλωση 
του φορολογουμένου). 

4) Υπεύθυνη δήλωση υπογεγραμμένη από τον νομικά 
υπεύθυνο της επιχείρησης για την τήρηση των υποχρεώσεων 
που πηγάζουν από την παρούσα υπουργική απόφαση. 

Σ’ όσες επιχειρήσεις (ανεξαρτήτως μεγέθους), οι 
οποίες προβαίνουν στην αγορά από παραγωγούς αγελαδι¬ 
νού, πρόβειου και γίδινου γάλακτος χωρίς προηγουμένως 
να έχουν τύχει έγκρισης από τον ΕΛΟΓ, επιβάλλεται πρό¬ 
στιμο 100.000 δρχ. το οποίο αποτελεί έσοδο του ΕΛΟΓ. 

Διαδικασία γνωστοποίησης των εισκομισθέντων ποσο¬ 
τήτων Γάλακτος 

Κάθε αγοραστής αγελαδινού, πρόβειου και γίδινου γά¬ 
λακτος είναι υποχρεωμένος στο τέλος της γαλ/κής περιό¬ 
δου και το αργότερο στις 15 Μαίου να αποστείλει στον 
ΕΛ.Ο.Γ. πλήρως συμπληρωμένη και σφραγισμένη συγκε¬ 
ντρωτική κατάσταση μηνιαίων εισκομίσεων, που πραγμα¬ 
τοποιήθηκαν το προηγούμενο γαλακτοκομικό έτος (δηλ. 
από 1/4 έως 31/3 αναλυτικά για κάθε παραγωγό από τον 
οποί αγόρασε γάλα (αγελαδινό, πρόβειο ή γίδινο) και ξε¬ 
χωριστά για το κάθε είδος γάλακτος (υπόδειγμα 10). 

Η μη τήρηση της προθεσμίας εγείρει κυρώσεις, οι 
οποίες επιβάλλονται με απόφαση του Δ.Σ. του ΕΛ.Ο.Γ. και 
οι οποίες συνίστανται στην επιβολή προστίμου 5% της ει- 
σκομισθείσας αξίας του γάλακτος, ενώ σε περίπτωση 
υποτροπής το πρόστιμο διπλασιάζεται. 

Υποχρεώσεις αγοραστών αγελαδινού, πρόβειου και γί¬ 
δινου γάλακτος 

Κάθε αγοραστής αγελαδινού, πρόβειου και γίδινου γά¬ 
λακτος είναι υποχρεωμένος: 


1) Να τηρεί ξεχωριστά για το κάθε είδος γάλακτος λογι¬ 
στικά στοιχεία και να διατηρεί αυτά για τουλάχιστον 3 έτη. 

2) Να θέτει στη διάθεση των υπαλλήλων του ΕΛ.Ο.Γ., οι 
οποίοι θα διενεργούν τακτικούς ετήσιους και έκτακτους 
ελέγχους κάθε είδους στοιχείο και πληροφορία που θα 
αφορά την αγορά, επεξεργασία και παραγωγή γαλακτοκο¬ 
μικών προϊόντων. 

Σε περίπτωση που ο αγοραστής δεν ανταποκριθεί σε 
οποιαδήποτε από τις υποχρεώσεις του που αναφέρονται 
στην παρούσα απόφαση, επιβάλλονται κυρώσεις με από¬ 
φαση του Δ.Σ. του ΕΛ.Ο.Γ., οι οποίες συνίστανται στην 
επιβολή προστίμου 5% της συνολικής εισκομισθίσας 
αξίας του γάλακτος, ενώ σε περίπτωση υποτροπής το 
πρόστιμο διπλασιάζεται. 

Τα έσοδα που θα προκύψουν από το παραπάνω αντα¬ 
ποδοτικό τέλος θα κατατίθενται υπέρ ΕΛ.Ο.Γ. στον λογ/ 
σμό 215 040 040 5674 Αγροτικής Τράπεζας Ελλάδος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Οκτωβρίου 1997 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 
-«- 

Αριθ. 113031 (3) 

Τροποποίηση Κανονισμού εσωτερικής Υπηρεσίας του 
Πρωτοδικείου Κεφαλληνίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης Δικαστικών λειτουργών 
(Κυρ. Νόμος 1756/1988) (ΦΕΚ 35/Α/26.2.1988), όπως 
αντικαταστάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως τελικά η παράγραφος 2 του 
άρθρου 17 του Ν. 1756/1988 αντικαταστάθηκε εκ νέου 
με την παράγραφο 4 του άρθρου 3 του Ν. 2479/1997. 

2. Το άρθρο 29α του Ν. 1558/1985 όπως προστέθηκε 
με το άρθρο 27 του Ν. 2081/1992 (ΦΕΚ 154/Α/ 
10.9.1992). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

4. Το έγγραφο του Πρωτοδικείου Κεφαλληνίας με τον 
αριθμό 431/22.9.1997, αποφασίζουμε: 

Κυρώνουμε την τροποποίηση και συμπλήρωση του κα¬ 
νονισμού εσωτερικής υπηρεσίας του Πρωτοδικείου Κε¬ 
φαλληνίας, όπως διαμορφώθηκε με την απόφαση της 
Ολομέλειας του Δικαστηρίου αυτού με αριθμό 5/1997 και 
η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Τροποποιεί και συμπληρώνει τον υπ’ αριθμ. 8/ 
11.4.1989 κανονισμό του Πρωτοδικείου Κεφαλληνίας, 
που εγκρίθηκε με την υπ’ αριθμ. 68291/24.7.1989 από¬ 
φαση του Υπουργού Δικαιοσύνης και 

1) Συγκροτεί ειδικό τμήμα εκδικάσεως όλων των υποθέ¬ 
σεων οικογεναικού δίκαιου υπό μονομελή σύνθεση, το 
οποίο θα συνεδριάζει τη δεύτερη Τρίτη κάθε μήνα και ώρα 
10.00 στην αίθουσα συνεδριάσεων του Πρωτοδικείου, με 
δικαστή που θα ορισθεί από τον Πρόεδρο μαζί με τον ανα¬ 
πληρωτή του. 

2) Ορίζει ότι η εκδίκαση των πολιτικών υποθέσεων πλην 
των ασφαλιστικών μέτρων, θα γίνεται ως εξής: 

1. Αρμοδιότητας Πολυμελούς Πρωτοδικείου: Την δεύ¬ 
τερη Τρίτη κάθε μήνα και ώρα 09.00. 

2. Αρμοδιότητας Μονομελούς Πρωτοδικείου: α) μισθω¬ 
τικών διαφορών, διαφορών από πιστωτικούς τίτλους, δια¬ 
φορών του άρθρου 17 παρ. 2 του Κ.Πολ.Δ., απαλλοτριώ¬ 
σεων, εκούσιας δικαιοδοσίας και οικογενειακού δικαίου, 
την δεύτερη Τρίτη κάθε μήνα και ώρα 10.00, β) τακτικής 
διαδικασίας την πρώτη και τρίτη Τρίτη κάθε μήνα και ώρα 
09.00 και γ) λοιπών ειδικών διαδικασιών (αυτοκινήτων, ερ¬ 
γατικών, αμοιβών κ.λπ.) την τέταρτη Τρίτη κάθε μήνα και 
ώρα 09.00. 

Η τροποποίηση-συμπλήρωση αυτή του κανονισμού θα 
ισχύσει μετά την έγκρισή της από τον Υπουργό Δικαιοσύ¬ 
νης. 

Κρίθηκε, αποφασίσθηκε και δημοσιεύθηκε στο Αργο¬ 
στόλι στις 17 Σεπτεμβρίου 1997. 

Ο Πρόεδρος Η Γραμματέας 

ΚΩΝ. ΓΑΛΑΝΟΠΟΥΛΟΣ ΑΛΕ=ΑΝΔΡΑ ΜΑΜΟΥΣΗ 

Οι Δικαστές 

ΒΑΣΙΛΙΚΗ ΓΡΗΓΟΡΟΠΟΥΛΟΥ, ΔΗΜΗΤΡΑ ΜΠΑΤΡΗ, 
ΕΜΟΡΦΙΑ ΛΑΛΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 113030 (4) 

Τροποποίηση Κανονισμού εσωτερικής Υπηρεσίας του 
Εφετείου Λάρισας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης Δικαστικών λειτουργών 
(Κυρ. Νόμος 1756/1988) (ΦΕΚ 35/Α/26.2.1988), όπως 
αντικαταστάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως τελικά η παράγραφος 2 του 
άρθρου 17 του Ν. 1756/1988 αντικαταστάθη κε εκ νέου 
με την παράγραφο 4 του άρθρου 3 του Ν. 2479/1997. 

2. Το άρθρο 29α του Ν. 1558/1985 όπως προστέθηκε 
με το άρθρο 27 του Ν. 2081/1992 (ΦΕΚ 154/Α/ 
10.9.1992). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

4. Το έγγραφο του Εφετείου Λάρισας με αριθμό 1408/ 
1.9.1997, αποφασίζουμε: 

Κυρώνουμε την τροποποίηση και συμπλήρωση του κα¬ 
νονισμού εσωτερικής υπηρεσίας του Εφετείου Λάρισας, 
όπως διαμορφώθηκε με την απόφαση της Ολομέλειας του 
Δικαστηρίου αυτού με αριθμό 2/1997 και η οποία έχει ως 
εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Αποφασίζει τη συμπλήρωση και τροποποίηση του ισχύ- 
οντος κανονισμού εσωτερικής υπηρεσίας του Εφετείου 
Λάρισας ως εξής: Σε κάθε συνεδρίαση των ποινικών δικα¬ 
στηρίων του Εφετείου ο αριθμός των εισαγομένων υποθέ¬ 


σεων δεν πρέπει σε καμία περίπτωση να υπερβαίνει Α) τις 
είκοσι (20) υποθέσεις στο Τριμελές Εφετείο απλό κατ’ 
έφεση, Β) τις δώδεκα (12) υποθέσεις στο Τριμελές Εφε¬ 
τείο Κακουργημάτων, Γ) τις δέκα (10) υποθέσεις στο Πε¬ 
νταμελές Εφετείο, πλέον αιτήσεων αναστολών, συγχω¬ 
νεύσεων ποινών και διορθώσεων και Δ/τη μία (1) υπόθεση 
στο Μικτό Ορκωτό Εφετείο. Ο κανονισμός ως προς τον 
αριθμό των πολιτικών υποθέσεων τροποποιείται ως ακο¬ 
λούθως: 

Ο αριθμός των υποθέσεων που θα εγγράφονται στο πι¬ 
νάκιο του κάθε Πολιτικού Τμήματος του Εφετείου Λάρι¬ 
σας σε καμιά περίπτωση δεν επιτρέπεται να υπερβαίνει 
τις οκτώ (8) υποθέσεις στην κάθε δικάσιμο του Τμήματος 
για κάθε Εφέτη, διατηρουμένου του δικαιώματος του 
Διευθύνοντος το Εφετείο για προσδιορισμό και επιπλέον 
υποθέσεων, οι οποίες όμως σε καμία περίπτωση δεν πρέ¬ 
πει να είναι περισσότερες του 15%. Ο δε συνολικός αριθ¬ 
μός με τις αναβαλλόμενες από το πινάκιο υποθέσεις να 
μην υπερβαίνει τις ογδόντα (80) για κάθε δικάσιμο. 

Κρίθηκε, αποφασίσθηκε στη Λάρισα στις 9 Μαΐου 1997 
και εκδόθηκε στον ίδιο τόπο στις 9 Μαΐου 1997. 

Ο Πρόεδρος Ο Γ ραμματέας 

ΛΟΥΚΑΣ ΛΥΜΠΕΡΟΠΟΥΛΟΣ ΚΩΝ. ΦΙΛΙΠΠΟΠΟΥΛΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 7001 /2/332-β (5) 

Κατάργηση του Αστυνομικού Σταθμού Ανωπόλεως της 
Αστυνομικής Διεύθυνσης Χανιών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις του άρθρου 11 παρ. 4 του Ν. 1481/ 
1984 «Οργανισμός Υπουργείου Δημόσιας Τάξης» (Α' 152) 
όπως αντικαταστάθηκε με το άρθρο 1 του Ν. 1590/1986 
(Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα (Α' 137), το οποίο 
προστέθηκε με το άρθρο 27 του Ν. 2081/1992 (Α’ 154) 
και τροποποιήθηκε με το άρθρο 1 παρ. 2 εδάφιο α' του Ν. 
2469/1997 (Α' 38). 

3. Τις διατάξεις του άρθρου 1 κεφ. Β' παρ. 21 της 7004/ 
3/12-νζ’ από 30.4.1996 απόφασης του Υπουργού Δημό¬ 
σιας Τάξης «Μεταβίβαση αρμοδιοτήτων στο Γ ενικό Γ ραμ- 
ματέα, τον Αρχηγό της Ελληνικής Αστυνομίας, τους Προϊ¬ 
σταμένους των Κλάδων και άλλα όργανα του Υπουργείου 
Δημόσιας Τάξης (Β' 320/1996). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Κατάργηση Αστυνομικού Σταθμού Ανωπόλεως 

Καταργείται ο Αστυνομικός Σταθμός Ανωπόλεως, του 

Αστυνομικού Τμήματος Χώρας Σφακϊων, της Αστυνομικής 
Διεύθυνσης Χανιών. 

Αρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1997 
Ο Αρχηγός 

Αντιστράτηγος ΑΘΑΝΑΣΙΟΣ ΒΑΣΙΛΟΠΟΥΛΟΣ 
-♦- 

Αριθ. 7001 /2/332-γ (6) 

Επέκταση της τοπικής αρμοδιότητας του Αστυνομικού 

Τμήματος Χώρας Σφακϊων Αστυνομικής Διεύθυνσης 

Χανιών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2 εδάφιο α' του Ν. 
2469/1997 (Α' 38). 

3. Τις διατάξεις του άρθρου 1 Κεφάλαιο Β’ παρ. 23 και 
25 της 7004/3/12-νζ' από 30.4.1996 απόφασης του 
Υπουργού Δημόσιας Τάξης «Μεταβίβαση αρμοδιοτήτων 
στο Γενικό Γραμματέα, τον Αρχηγό της Ελληνικής Αστυ¬ 
νομίας, τους Προϊσταμένους των Κλάδων και άλλα όργανα 
του Υπουργείου Δημόσιας Τάξης» (Β' 320/1996). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Επέκταση Τοπικής Αρμοδιότητας 

Επεκτείνεται η τοπική αρμοδιότητα του Αστυνομικού 
Τμήματος Χώρας Σφακϊων της Αστυνομικής Διεύθυνσης 
Χανιών και στην περιοχή δικαιοδοσίας του Αστυνομικού 
Σταθμού Ανωπόλεως, ο οποίος καταργήθηκε με την 
7001/2/332-β' από 20.10.1997 απόφαοη του Αρχηγού 
Ελληνικής Αστυνομίας. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1997 

Ο Αρχηγός 

Αντιστράτηγος ΑΘΑΝΑΣΙΟΣ ΒΑΣΙΛΟΠΟΥΛΟΣ 


Αριθ. 8026/407084/1-α (7) 

Ίδρυση και Λειτουργία Λέσχης του Τμήματος Δοκίμων 
Αστυφυλάκων Διδυμοτείχου. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 21 του Ν. 1481/84 (Α' 152) 
«Οργανισμός Υπουργείου Δημόσιας Τάξης». 

β. Του Π.Δ. 352/95 «Οργανισμός Σχολής Αστυφυλά¬ 
κων». 

γ. Της υπ’ αριθμ. 8000/8/2-ζ από 29.12.1987 από¬ 
φασή μας «Ίδρυση, Οργάνωση, Λειτουργία και Έλεγχος 
Λεσχών Ελληνικής Αστυνομίας» όπως τροποποιήθηκε με 
την υπ’ αριθμ. 8026/2/4-β από 14.2.1994 όμοια. 

δ. Ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

α. Ιδρύουμε Λέσχη Ελληνικής Αστυνομίας στο Τμήμα 
Δοκίμων Αστυφυλάκων Διδυμοτείχου. 

β. Η οργάνωση, λειτουργία και ο έλεγχος της Λέσχης 
διέπονται από τις διατάξεις της υπ’ αριθμ. 8000/8/2-ζ 
από 29.12.1987 απόφασης Αρχηγού Ελληνικής Αστυνο¬ 
μίας. 

γ. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1997 
Ο Αρχηγός 

Αντιστράτηγος ΑΘΑΝΑΣΙΟΣ ΒΑΣΙΛΟΠΟΥΛΟΣ 
- 4 - 

Αριθ. ΕΣ:4492 (8) 

Τροποποίηση οργανισμού Εσωτερικής Υπηρεσίας Κοινό¬ 
τητας Σπαθαραίων Ν. Σάμου. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 106 του Π.Δ/τος 410/ 
1995. 

2. Τις όμοιες των άρθρων 12 και 324 του Ν. 1188/1981 
«Κώδικας καταστάσεως προσωπικού οργανισμών τοπικής 
Αυ/σης» όπως τροποποιήθηκε και ισχύει. 

3. Τις διατάξεις του Ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπ. Αυτ/ση και άλλες διατάξεις». 

4. Την αριθμ. 427/1.9.1997 απόφαση του Γ εν. Γ ραμμα¬ 
τέα Περιφέρειας Βορ. Αιγαίου, για τοποθέτηση Δ/ντών και 
Αναπληρωτών Δ/ντών στις Υπηρεσίες της Περιφέρειας 
των Νομών Λέσβου - Χίου - Σάμου. 

5. Το αριθ. 428/1.9.1997 έγγραφο του Γ εν. Γ ραμματέα 
Περιφέρειας Βορ. Αιγαίου «... υπογραφή με εντολή 
μας...». 

6. Την αριθ. 18/14.4.1997 απόφαση του Κοινοτικού 
Συμβουλίου Σπαθαρα'ιων Νομού Σάμου περί τροποποιή- 
σεως του Οργανισμού Εσωτερικής Υπηρεσίας. 

7. Τη σύμφωνη γνώμη του Υπηρεσιακού Συμβουλίου 
ΟΤΑ Νομού Σάμου όπως έχει διατυπωθεί στο πρακτικό 
του αριθ. 3/6.10.1997. 

8. Την αριθμ. 297/28.1.1997 απόφαση Αναπληρωτή 

Περιφερειακού Δ/ντή Νομού Σάμου περί υπαγωγής προ¬ 
σωπικού Κοιν/τας Σπαθαραίων στις διατάξεις Α' μέρους 
του Ν. 1188/81, αποφασίζουμε: 

Εγκρίνουμε την αριθ. 18/14.4.1997 απόφαση του Κοι¬ 
νοτικού Συμβουλίου Σπαθαραίων με την οποία τροπο¬ 
ποιείται ο Οργανισμός Εσωτερικής Υπηρεσίας της Κοιν/ 
τας και διαρθρώνεται ως εξής: 

Άρθρο Ιο 

Συγκρότηση Υπηρεσιών 

1 .Η υπηρεσία της Κοινότητας συγκροτείται από τη Διοι¬ 
κητική Υπηρεσία. 

2. Η ανωτέρω Υπηρεσία βρίσκεται στην άμεση διεύ¬ 
θυνση του προέδρου της Κοινότητας. 

Άρθρο 2ο 

Διάρθρωση - Διαβάθμιση θέσεων 

Οι θέσεις του Προσωπικού της Κοινότητας διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

Μία θέση (1) Διοικητικού του κλάδου ΔΕ με βαθμό Δ-Γ- 
Β-Α. 

Άρθρο 3ο 

Προσόντα διορισμού - καθήκοντα 

Για το διορισμό, καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις υπηρεσιακές μεταβολές, το προβάδισμα, τις 
ποινές, τη λύση της υπαλληλικής σχέσης, την ιατροφαρ¬ 
μακευτική και Νοσοκομειακή περίθαλψη, τα έξοδα κη¬ 
δείας των μονίμων υπαλλήλων που προβλέπονται από τον 
Οργανισμό, ρυθμίζονται από τις διατάξεις του Ν. 1188/81 
και των διαταγμάτων που εκδίδονται σε εκτέλεσή του. 

Άρθρο 4 

Αρμοδιότητες κα αντικείμενα της Διοικ. υπηρεσίας 

Στην αρμοδιότητα της διοικητικής υπηρεσίας ανή¬ 
κουν: 

Ο Διοικητικός υπάλληλος (γραμματέας) της Κοινότη¬ 
τας. 

Η επιμέλεια κάθε υπόθεσης της Κοιν/τας ειδικότερα: 

α. Η παραλαβή, αποσφράγιση, χαρακτηρισμός, πρωτο- 
κόληση, αρχειοθέτηση όλης της αλληλογραφίας της Κοιν/ 
τας αφού προηγουμένως τεθεί υπόψη του προέδρου χω¬ 
ρίς καθυστέρηση και γίνουν οι δέουσες ενέργειες. 

β. Η τήρηση των πρακτικών των συνεδριάσεων του Κοιν. 
Συμβουλίου, καταχώρησή τους στο βιβλίο πρακτικών αυ¬ 
τού, η μέριμνα για την υπογραφή του και η έκδοση αντι¬ 
γράφων. 

γ. Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

δ. Η μέριμνα για την τήρηση και φύλαξη των προβλεπο- 
μένων από το Νόμο βιβλίων, των φακέλων του αρχείου και 
τη σφραγίδα της Κοινότητας. 

ε. Η κατάρτιση με τον Πρόεδρο σχέδιο Προϋπολογισμού 
της Κοινότητας, η σύνταξη και η συνυπογραφή με τον 
Πρόεδρο των βεβαιωτικών καταλόγων επιβολής, βεβαίω¬ 
σης και εισπράξεως των εν γένει Κοινοτικών εσόδων κα¬ 
θώς και η διεξαγωγή της εν γένει λογιστικής υπηρεσίας 
της Κοινότητας. 

στ. Η ενημέρωση του Προέδρου για την πορεία των οι¬ 


κονομικών της Κοιν/τας και η προσυπογραφή με τον Πρό¬ 
εδρο των χρηματικών ενταλμάτων της Κοινότητας. 

ζ. Η προσυπογραφή όλων των σχεδίων της προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η. Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ. Η φροντίδα για τη λειτουργία των υπηρεσιών ύδρευ¬ 
σης, φωτισμού, άρδευσης, σταδίου, καθαριότητας ως και 
κάθε άλλης υπηρεσίας που θα δημιουργηθεί στο μέλλον. 

ι. Η τήρηση και η φύλαξη των μητρώων αρρένων, δημο¬ 
τολογίων και ληξιαρχικών βιβλίων. 

ια. Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων οι οποίες ανατίθενται στην Κοι¬ 
νότητα από Νόμους και Διατάγματα. 

Άρθρον 5ο 

Αυτός ο οργανισμός ισχύει από τη δημοσίευσή του στην 
Εφημερίδα της Κυβερνήσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας 
Σπαθαραίων. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Σάμος, 16 Οκτωβρίου 1997 

Με εντολή Γ εν. Γ ραμ. Περιφέρειας 
Η Αναπλ. Δ/ντή Τοπ. Αυτ/σης και Δ/σης Ν. Σάμου 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθ. 13548 (9) 

Τροποποίηση συστατικής πράξης της Δημοτικής Επιχεί¬ 
ρησης Πολιτιστικής και Οικιστικής Ανάπτυξης Θήβας 
(ΔΕΠΟΑΘ). 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Την 29877/16.4.85 Υπουργική απόφαση του Υπουρ¬ 
γού Εσωτερικών που αφορά στη σύσταση Δημοτικής Επι¬ 
χείρησης Πολιτιστικής και Οικιστικής Ανάπτυξης Θήβας 
(ΔΕΠΟΑΘ), που δημοσιεύθηκε στο ΦΕΚ 270/9.5.85 τεύ¬ 
χος δεύτερο. 

2. Τη 256/1997 απόφαση του δημοτικού συμβουλίου 
Θηβαίων, που αφορά στην αύξηση του αρχικού κεφαλαίου 
τη ΔΕΠΟΑ Θήβας. 

3. Τις διατάξεις του Π.Δ/τος 250/89, που δημοσιεύ¬ 
θηκε στο ΦΕΚ 118/Α/89 και αφορά στη μεταβίβαση αρ¬ 
μοδιοτήτων του Υπουργού Εσωτερικών στους Νομάρ¬ 
χες. 

4. Τις διατάξεις του Ν. 2503/97 και την 4848/22.7.97 
απόφαση του Γενικού Γραμματέα της Περιφέρειας Στε¬ 
ρεός Ελλάδας, αποφασίζουμε: 

Τροποποιούμε την 29877/16.4.85 απόφαση του 
Υπουργού Εσωτερικών, που αφορά στη συστατική πράξη 
της Δημοτικής Επιχείρησης Πολιτιστικής Οικιστικής Ανά¬ 
πτυξης Θήβας (ΔΕΠΟΑΘ), ως προς την παρ. 7 που αφορά 
στην αύξηση του αρχικού κεφαλαίου της Επιχείρησης 
κατά 45.000.000 δρχ. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, οικονομι¬ 
κού έτους 1997, ύψους 45.000.000 δρχ. Η ανωτέρω δα- 

πάνη δεν έχει προβλεφθεί στο δημοτικό προϋπολογι¬ 
σμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 23 Οκτωβρίου 1997 

Με εντολή Γεν. Γραμ. Περιφέρειας 
Η Διευθύντρια Δ/νσης 
ΓΑΡ. ΚΕΛΑΛΗ 

- ♦ - 

Αριθ. 15310 (10) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΚΟΥΡΗ Κωνσταντίνα του Σπυρίδω¬ 
νος. 

Ο ΝΟΜΑΡΧΗΣ ΑΘΗΝΩΝ 

Με τη 15310/13.10.97 απόφαση του Νομάρχη Αθηνών 
χορηγήθηκε στην ΚΟΥΡΗ Κωνσταντίνα του Σπυρίδωνος 
άδεια άσκησης επαγγέλματος Κοινωνικού Λειτουργού. 

Αθήνα, 13 Οκτωβρίου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

- + - 

Αριθ. 15278 (11) 

Χορήγηση άδειας ασκήσεως επαγγέλματος Κοινωνικού 
Λειτουργού στη ΜΠΡΑΖΙΩΤΗ Χριστίνα του Ιωάννη. 

Ο ΝΟΜΑΡΧΗΣ ΑΘΗΝΩΝ 

Με τη 15278/13.10.97 απόφαση του Νομάρχη Αθηνών 
χορηγήθηκε στη ΜΠΡΑΖΙΩΤΗ Χριστίνα του Ιωάννη άδεια 
άσκησης επαγγέλματος Κοινωνικού Λειτουργού. 

Αθήνα, 13 Οκτωβρίου 1997 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

- ♦ - 

Αριθ. 7857 (12) 

Περιληπτικό ενημερωτικό έντυπο για τα 
Αμοιβαία Κεφάλαια. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 111/4.7.1997, θέμα 4ο) 

Το Διοικητικό Συμβούλιο της Επιτροπής Κεφαλαιοαγο- 
ράς αφού έλαβε υπόψη: 

1. Τις διατάξεις της παρ. 1ζ του άρθρου 78 του Ν. 
1969/91 (ΦΕΚ 167Α') «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγίανσης της Κεφαλαιαγοράς και άλλες διατάξεις», 
όπως συμπληρώθηκε με το άρθρο 18 του Ν. 2198/94 
(ΦΕΚ 43). 

2. Τις διατάξεις του άρθρου 24παρ.1τουΝ.1969/91. 

3. Το από 16.4.97 έγγραφο της Ένωσης θεσμικών 
Επενδυτών. 

4. Την ανάγκη για πληρέστερη και καλύτερη επόπτευση 
των Α.Ε. Διαχείρισης Αμοιβαίων Κεφαλαίων, αποφασίζει 
ομόφωνα: 

Οι Ανώνυμες Εταιρείες Διαχείρισης Αμοιβαίων Κεφα¬ 
λαίων υποχρεούνται να παρέχουν στους επενδυτές κατά 


τη στιγμή της αίτησης απλοποιημένο ενημερωτικό έντυπο 
για τα Αμοιβαία Κεφάλαια, ανεξαρτήτως των διαφόρων 
άλλων θεσμοθετημένων εντύπων, που θα περιλαμβάνει 
τις ακόλουθες πληροφορίες: 

• Γενικές Πληροφορίες 

Επενδυτικοί Στόχοι. 

Έδρα Αμοιβαίου Κεφαλαίου. 

Να αναφέρεται για ποιο επενδυτή είναι σχεδιασμένο το 
συγκεκριμένο Αμοιβαίο Κεφάλαιο. 

Ενημέρωση για τον αναλαμβανόμενο κίνδυνο. 

Περιγραφή εφαρμοζόμενου φορολογικού συστήμα¬ 
τος. 

Ενημέρωση για τα κόστη και τις δαπάνες που βαρύνουν 
τον επενδυτή. 

Συχνότητα δημοσίευσης τιμών. 

• Διοικητικές Πληροφορίες 

Λεπτομερής ανάλυση για το που και πότε μπορεί να γί¬ 
νει η εξαγορά ή πώληση μεριδίων και ρυθμίσεις πληρωμής 
μεριδιούχων. 

Κανόνες αποτιμήσεων. 

Λεπτομέρεια για τις περιοδικές εκθέσεις. 

• Νομικές Πληροφορίες 
- Αμοιβαίου Κεφαλαίου 

Ημερομηνία έναρξης. 

Κανονισμοί Αμοιβαίου Κεφαλαίου (ή από πού μπορεί να 
τους προμηθεύονται οι επενδυτές). 

Ημερομηνίες Λογιστικών Καταστάσεων. 

Ορκωτοί Ελεγκτές. 

θεματοφύλακες. 

- Εταιρείας Διαχείρισης 

Όνομα ΑΕΔΑΚ, Διεύθυνση. 

Ημερομηνία ιδρύσεως. 

Αλλα Αμοιβαία Κεφάλαια διαχειριζόμενα από την ΑΕ¬ 
ΔΑΚ. 

Λεπτομερείς πληροφορίες για το Δ.Σ. και τα ανώτερα 
στελέχη. 

Ύψος κεφαλαίων της ΑΕΔΑΚ. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην απόφαση 2005011/796/0023/23.1.97, του Υπ. 
Οικονομικών, που δημοσιεύθηκε στο ΦΕΚ 63/Β7 
31.1.97, συμπληρώνονται τα παρακάτω, που από παρα¬ 
δρομή παραλείφθηκαν. 

1. Στο σκεπτικό μέρος στο Ν.4 «Την αριθμ. 37401/ 

1223/9.4.1985 απόφαση των Υπουργών Εθνικής Οικονο¬ 
μίας και Οικονομικών» συμπληρώνεται: .... (ΦΕΚ 252 Β 7 

7.5.1985) καθώς και την αριθμ. 2051387/6863/0023/ 
9.8.1985 απόφαση του Υπουργού Οικονομικών (ΦΕΚ 
750/Β731.8.1995)... και παραλείπεται το «(ΦΕΚ 252/Β7 

7.5.1985) » που ήταν στο τέλος του άρθρου 4. 

2. Στο διατακτικό μέρος, στην 1 παράγραφο, στην τρίτη 

σειρά .... 37401/1223/9.4.1985, συμπληρώνεται ως 
εξής:... καθώς και το άρθρο 6 της απόφασης του Υπουρ¬ 
γού Οικονομικών αριθμ. 2051387/6863/0023 / 

9.8.1995. 

Τέλος η παράγραφος 3 αντικαθίσταται ως εξής: 1223/9.4.1985, καθώς και η απόφαση του Υπουργού Οι¬ 

κονομικών αρ. 2051387/6863/0023/9.8.1995, ως 
3. Κατά τα λοιπά ισχύουν οι αποφάσεις των Υπουργών έχουν. 

Εθνικής Οικονομίας και Οικονομικών αριθμ. 37401/ (Από το Υπ. Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





